Tiziri, tekna sdat n lebɣi n wul-is tuɣal ɣer win tḥemmel, tɛawed akk i lebni i wayen hudden widak ur nebɣi. Uqbel ad d-teffeɣ seg tneɣrit, temesfhem yid-s akken ad gen tamɣera tamecṭuḥt. Tewweḍ kan ɣer taddart-is tebda aheyyi, maca fɣent-as tirga mxalfa, imi win akken tḥemmel ṭṭfent iǧadarmiyen wwin-t ad d-yesɛddi lɛesker. Ziɣ ayyur kan gmi tewwin, serḥen-as-d, Tiziri war teɛlim, almi i as-d-yewweḍ lexbaṛ ɣer yiwet n tǧarett-is, yerna tesseɛlem-itt belli atan yettexdaɛ-itt d yelli-s n ɛemmi-s Wezna. Tuɣ tiyita iɣef ur tebni i tikkelt tis-snat. Maca yemma-s tella ɣer yidid-id, texdem-as tabɣest ad truḥ ad texdem, ad tizmir i yiman-is.